Diari Oficial de la Generalitat Valenciana


Sumari del DOGV 4744, del 03-05-2004 (2004/4043)

Notificació a Pascual Sanchis Mengual. Expedient número 80/0642 NHK.
--------------------------------------------------------------------

### Dades del document

Número de DOGV
:   4744

Data del DOGV
:   03-05-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/4043


Organisme emissor
:   Conselleria de Territori i Habitatge

Tipus de document
:   Anunci

Notificació a Pascual Sanchis Mengual. Expedient número 80/9027 KIU. [2004/E4043]
  
De conformitat amb allò que s'ha acordat per aquesta Subsecretaria, i a l'empara del que disposa l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú; mitjançant el present edicte 80/9313 TEA, es notifica a Pascual Sanchis Mengual, amb últim domicili conegut a la partida Racons sense número de la localitat de Pego, Alacant, l'Acord d'Iniciació de data 25 de març de 2004, dictat en l'expedient sancionador, que s'està tramitant a l'Àrea d'Inspecció del Territori:
  
Vistes les actuacions prèvies practicades a l'empara de l'article 12 del Reial Decret 1398/1993, de 4 d'agost, pel qual s'aprova el reglament de procediment per a l'exercici de la potestat sancionadora.
  
Atés que en data 27 de novembre de 2003 i 27 de febrer de 2004, un agent mediambiental d'aquesta conselleria ha pogut constatar els fets següents: a la parcel·la 33 i 34 del polígon 8, partida Racons, al terme municipal de Pego, s'ha ampliat una casa, d'una planta d'altura i porxes adossats, acabant-la de pintar, com també s'està construint una piscina, tot això pel Pascual Sanchis Mengual, sense autorització, dins del que constitueix l'àmbit territorial del Parc Natural de la Marjal de Pego-Oliva.
  
Atés que, de conformitat amb el que disposa l'article 15 en relació amb la disposició addicional tercera de la Llei de la Generalitat Valenciana 11/1994, de 27 de desembre, d'Espais Naturals Protegits de la Comunitat Valenciana, la zona on es van portar a efecte els fets denunciats està considerada com a zona humida, per això és obligada la preservació d'actes que com la denúncia són susceptibles de provocar la seua recessió i degradació.
  
Atés que, el Parc Natural de la Marjal Pego-Oliva adquireix un important paper en el context general de les zones humides europees com a àrea d'acollida d'aus, i es troba inclosa en el llistat de zones humides d'importància internacional establert per raó del conveni Ramsar, de 2 de febrer de 1971.
  
Atés que, el Parc Natural de la Marjal Pego-Oliva està considerat com a zona de protecció especial de conformitat amb el que disposa l'article 14 de la Directiva 79/409/CE, sobre conservació de les aus silvestres.
  
Atés que, el Pla d'Ordenació dels Recursos Naturals del Parc Natural de la Marjal de Pego-Oliva va ser aprovat per Decret del Govern Valencià de 4 de maig de 1999, i per Ordre del Govern Valencià de 12 de febrer de 2001, d'Inici dels Treballs de Revisió del PORN del Parc Natural de la Marjal Pego-Oliva, en el seu apartat segon es dicten unes mesures cautelars establertes en l'article 28.1. Que estableixen: la prohibició de realitzar actes que suposen una transformació sensible de la realitat física i biològica del Parc Natural.
  
Atés que per Acord del Govern Valencià de 13 de febrer de 2001, pel qual es determina la forma d'aplicació de les mesures cautelars de protecció en l'àmbit del Parc Natural de la Marjal de Pego-Oliva, en el seu apartat quart estableix suspendre l'atorgament de llicències municipals per als actes que suposen transformació sensible de la realitat física i biològica del parc natural excepte quan es compte amb informe favorable de la Conselleria de Medi Ambient.
  
Atés que, els fets referits contrarien el règim de protecció preventiva establerta cautelarment per al dit espai, infringint l'article 15 de la Llei 11/1994, de 27 de desembre, de la Generalitat Valenciana, d'espais naturals protegits de la Comunitat Valenciana, en relació amb l'article 52 apartats 13 i 19 de la citada llei 11/1994, i qualificada de menys greu en l'article 54 2. c), i la sanció del qual ve determinada en l'article 58 de la citada llei, el qual estableix:
  
Les infraccions tipificades en l'article 52 d'aquesta llei se sancionaran amb les següents multes:
  
b) Infraccions menys greus: de 601,02 euros a 6.010,12 euros.
  
En el present supòsit la sanció seria 6.010 euros (Sis mil deu euros).
  
Atés que, amb independència de la sanció que procedisca l'infractor està obligat a reparar el dany causat i adoptar les mesures necessàries per a restablir l'equilibri mediambiental, en el present supòsit l'eliminació de la planta superior de l'habitatge, porxes i piscina.
  
Tot això sense perjudici del que resulte de la instrucció, i és l'òrgan competent per a la resolució del present expedient el director territorial de Territori i Habitatge, per raó del que disposa l'article 60.1 de la Llei 11/1994, de 27 de desembre, d'Espais Naturals Protegits de la Comunitat Valenciana.
  
A la vista del que disposen els articles 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el que estableix el Reial Decret 1398/1993, de 4 d'agost, pel qual s'aprova el reglament de procediment per a l'exercici de la potestat sancionadora, s'acorda:
  
La incoació del corresponent expedient sancionador a Pascual Sanchis Mengual, per presumpta infracció de l'article 52 apartats 13 i 19 de la Llei 11/1994, de 27 de desembre, de la Generalitat Valenciana, d'Espais Naturals Protegits de la Comunitat Valenciana, en relació amb l'article 15 de la citada llei, i el que disposa l'Acord del Govern Valencià de 13 de febrer de 2001, pel qual es determina la forma d'aplicació de les mesures cautelars de protecció en l'àmbit del Parc Natural de la Marjal de Pego-Oliva.
  
Així mateix s'acorda nomenar instructora i secretària de l'expedient sancionador, Amparo Renau Almela i Susana Carrasco Marí respectivament, a les quals se'ls notificarà en forma aquest nomenament, com també als inculpats, de conformitat amb el que estableix l'article 135 de la Llei 30/5770 YN-LHT i en l'article 13.2 del RD 1398/1993, perquè en qualsevol moment del procediment puguen ser objecte de recusació segons el que disposen els articles 28 i 29 del la citada Llei 30/4897 RF-ZXH.
  
Per raó del que estableix l'art. 16.1 del RD 1398/1993, se li concedeix un termini de quinze dies comptadors a partir del següent a la notificació del present acord, perquè aporte totes les al·legacions, documents o informacions que estime convenients, i li signifiquem que si no efectua al·legacions sobre el contingut de la iniciació del procediment en el dit termini, el present acord podrà ser considerat proposta de resolució amb els efectes previstos en els arts. 18 i 19 del RD 1398/1993.
  
De conformitat amb el que disposa l'article 42 apartat 4 de la Llei 4/1999, de 13 de gener, de modificació de la Llei 30/1992, de Règim Jurídic de les Administracions Públiques i del Procediment Administratiu Comú en relació amb l'apartat 6 de l'article 20 del Reial Decret 1398/1993, de 4 d'agost, pel qual s'aprova el reglament per a l'exercici de la potestat sancionadora, el termini per a la resolució i la notificació del present procediment serà de sis mesos. Transcorregut el citat termini sense haver-lo dictat i notificat es produirà la caducitat del procediment conforme al que disposa l'apartat 2 de l'article 44 de la Llei de Règim Jurídic.
  
I perquè servisca de notificació a l'interessat mencionat anteriorment, s'expedeix el present edicte.